CELEX: 32011R0528
Language: lt
Date: 2011-05-30 00:00:00
Title: 2011 m. gegužės 30 d. Komisijos įgyvendinimo reglamentas (ES) Nr. 528/2011 dėl leidimo naudoti endo-1,4-beta-ksilanazę, gautą iš Trichoderma reesei (ATCC PTA 5588), kaip nujunkytų paršelių ir mėsinių kiaulių pašarų priedą (leidimo turėtojas „Danisco Animal Nutrition“ )  Tekstas svarbus EEE

31.5.2011   
            
            
               LT
            
            
               Europos Sąjungos oficialusis leidinys
            
            
               L 143/10
            
         KOMISIJOS ĮGYVENDINIMO REGLAMENTAS (ES) Nr. 528/2011
   2011 m. gegužės 30 d.
   dėl leidimo naudoti endo-1,4-beta-ksilanazę, gautą iš Trichoderma reesei (ATCC PTA 5588), kaip nujunkytų paršelių ir mėsinių kiaulių pašarų priedą (leidimo turėtojas „Danisco Animal Nutrition“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas leisti naudoti endo-1,4-beta-ksilanazę (EC 3.2.1.8), gautą iš Trichoderma reesei (ATCC PTA 5588). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo naudoti endo-1,4-beta-ksilanazę (EC 3.2.1.8), gautą iš Trichoderma reesei (ATCC PTA 5588), kaip nujunkytų paršelių ir mėsinių kiaulių pašarų priedą, priskirtiną priedų kategorijai „zootechniniai priedai“.
            
         
               (4)
            
            
               Šį preparatą buvo leista naudoti 10 metų mėsiniams viščiukams, dedeklėms vištoms, antims ir mėsiniams kalakutams Komisijos reglamentu (EB) Nr. 9/2010 (2).
            
         
               (5)
            
            
               Buvo pateikta naujų duomenų prašymui leisti naudoti endo-1,4-beta-ksilanazę (EC 3.2.1.8), gautą iš Trichoderma reesei (ATCC PTA 5588), nujunkytiems paršeliams ir mėsinėms kiaulėms pagrįsti. Europos maisto saugos tarnyba (toliau – Tarnyba) 2011 m. vasario 1 d. (3) priimtoje nuomonėje padarė išvadą, kad endo-1,4-beta-ksilanazė (EC 3.2.1.8), gauta iš Trichoderma reesei (ATCC PTA 5588) nedaro nepageidaujamo poveikio gyvūnų sveikatai, žmonių sveikatai ar aplinkai ir jos naudojimas gali pagerinti zootechninius rodiklius. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Etaloninė pašarų priedų laboratorija.
            
         
               (6)
            
            
               Atlikus endo-1,4-beta-ksilanazės (EC 3.2.1.8), gautos iš Trichoderma reesei (ATCC PTA 5588), vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos yra įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip priedą gyvūnų mityboje šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 3, 2010 1 7, p. 10.
   
      (3)  EMST leidinys (2011 m.); 9(2):2008.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro, kurio drėgnis 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai
                  
               
            
                  4a11
               
               
                  
                     Danisco Animal Nutrition
                  
               
               
                  endo-1,4-beta-ksilanazė
                  EC 3.2.1.8
               
               
                  
                               
                           
                           
                              
                                 Priedo sudėtis
                              
                              endo-1,4-beta-ksinalazės (EC 3.2.1.8),
                              gautos iš Trichoderma reesei (ATCC PTA 5588), preparatas, kurio endo-1,4-beta-ksilanazės aktyvumas ne mažesnis kaip 40 000 U (1)/g
                           
                        
                               
                           
                           
                              
                                 Veikliosios medžiagos apibūdinimas
                              
                              endo-1,4-beta-ksilanazė (EC 3.2.1.8), gauta iš Trichoderma reesei (ATCC PTA 5588)
                           
                        
                               
                           
                           
                              
                                 Analizės metodas
                                  (2)
                              
                              kolorimetrinis metodas, matuojant vandenyje tirpius dažus, endo-1,4-beta-ksilanazės atpalaiduotus iš azurino, skersiniu ryšiu susieto su kviečių arabinoksilano medžiagomis
                           
                        
               
                  Paršeliai (nujunkyti) ir mėsinės kiaulės
               
               
                   
               
               
                  2 000 U
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Naudoti pašaruose, kuriuose daug krakmolingų ir kitokių polisacharidų.
                           
                        
                              3.
                           
                           
                              Paršeliams (nujunkytiems), kurių svoris neviršija 35 kg.
                           
                        
               
                  2021 m. birželio 20 d.
               
            
         (1)  1 U – tai fermento kiekis, atpalaiduojantis 0,5 redukuojančių cukrų (ksilozės ekvivalentai) per minutę iš skersinio ryšio avižų speltos arabinoksilano substrato, esant 5,3 pH ir 50 °C temperatūrai.
      
         (2)  Išsamų analizės metodų aprašymą galima rasti Etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx